**PRESSEMELDING**

**Nytt tak rimeligere enn de fleste tror**

**Enkel utforming av tak med ny takkalkulator**

**(Oslo, 23. april 2014): Dyrt, komplisert og helt nødvendig. Det er det første som slår de fleste huseiere når taket deres er modent for utskifting. Byggevarekjeden Montér lanserer nå en takkalkulator som gjør det mulig å tegne opp taket hjemme på PC-en og få et godt bilde av hva prisen vil bli. Et snedig grep er at huseieren kan ta mål uten å måtte klatre rundt høyt oppe på taket.**

Tak trenger vi heldigvis ikke bytte så mange ganger i livet. Montér har utviklet takkalkulatoren for å gi en innføring i hva det innebærer å bytte tak og for å gjøre hele anskaffelses­prosessen enklere.

– Mange tror at det er vesentlig dyrere å skifte tak enn det egentlig er. Dette er noe av det vi får synliggjort med takkalkulatoren, forteller Fredrik Jacobsen som er kategorisjef for tyngre byggevarer i Montér.

Til daglig tenker vi lite på hvordan taket ser ut. Like fullt så er valg av takbelegg svært viktig for hvordan huset fremstår og holder tett. Med takkalkulatoren kan huseiere sjonglere med forskjellige typer takbelegg inkludert shingel, takplater og takstein i mange varianter.

– Det er veldig inspirerende å kunne se hvordan taket vil fremstå med forskjellige typer belegg. Samtidig får huseieren opp prisen for hver variant, noe som er viktig for det endelige valget, sier Jacobsen.

Huseieren slipper å finne frem stigen og balansere rundt på taket for å ta mål. Målene tas i stedet på bakken og takkalkulatoren beregner takets størrelse. Jacobsen understreker at kalkulatoren ikke gir helt nøyaktig pris, men et godt anslag for hva taket vil koste.

– Hele poenget er å gjøre prosessen enklere. Kalkulatoren gir innføring i hva det innebærer å bygge tak. Når beregningsprosessen er gjennomført, kan huseiere skrive ut tegninger og priskalkyle og ta med til nærmeste Montér byggevarehus. På denne måten stiller man my mer forberedt sammenlignet med å dra til byggevarehuset eller kontakte en håndverker med helt blanke ark, sier Jacobsen.

I byggevarehuset får huseieren nøyaktig pristilbud, rådgivning i forhold til huset og lokale klimatiske forhold, og kan ta takmaterialer nærmere i øyesyn.

/Bildetekst illustrasjonsfoto: Bygge nytt tak? Montérs takkalkulator gjør prosessen enklere./